Proiect
H O T Ă R Î R E 
cu privire la modificarea Hotărîrii Guvernului nr. 1510 din  12.12.2003 

Nr._____  din  „____”____________2012
Guvernul HOTĂRĂŞTE: 
Hotărîrea Guvernului nr. 1510 din 12.12.2003 cu privire la aprobarea Listei obiectivelor a căror pază nu poate fi efectuată de organizaţiile particulare de pază (Monitorul Oficial al Republicii Moldova, 2003, nr.254-261, art.1571), cu modificările ulterioare, se modifică şi se completează după cum urmează:
	1). În denumire şi textul Hotărîrii sintagma „Listei obiectivelor a căror pază nu poate fi efectuată de organizaţiile particulare de pază” se substituie cu sintagma „Lista obiectivelor a căror pază urmează a fi efectuată de întreprinderile de stat specializate în domeniul prestării serviciilor de pază”.
2). Anexa la Hotărîre se expune  în redacţie nouă cu următorul cuprins:

„LISTA
obiectivelor a căror pază urmează a fi efectuată de întreprinderile
de stat specializate în domeniul prestării serviciilor de pază

-	 autorităţile administraţiei publice centrale, cu excepţia autorităţilor a căror pază este asigurată în condiţiile legii;
-	obiectivele infrastructurii comunicaţiilor electronice şi poştale; 
-	obiectivele infrastructurii transportului;
-	obiectivele din sistemul naţional de asigurare cu energie electrică, termică şi gaze naturale; 
-	obiectivele din sistemul de asigurare vitală şi cu apă potabilă a localităţilor; 
-	obiectivele de păstrare şi depozitare a armelor, muniţiilor, materialelor explozibile, substanţelor toxice, radioactive şi periculoase, precum şi a substanţelor narcotice, psihotrope şi precursorilor; 
-	instanţele judecătoreşti; 
-	Banca Naţională a Moldovei; 
-	instituţiile, organizaţiile finanţate de la bugetele de stat şi cele locale; 
-	întreprinderile cu capital preponderent de stat, în cazul în care acestea nu dispun de pază internă ;
-	obiectivele de stat de aglomerare în masă a populaţiei;
-	alte obiective cu pericol sporit.”. 

PRIM-MINISTRU	Vladimir FILAT
 	
Contrasemnată: 		
Ministrul afacerilor interne	Dorin Recean	
Ministrul justiţiei	Oleg Efrim